Bilister på vej sydpå fra Aalborg skal onsdag eftermiddag væbne sig med tålmodighed. Ved Svenstrup er E45 nemlig blevet spærret af et trafikuheld, og det giver kødannelser. Uheldet er sket klokken 12.38 på strækningen mellem Dall og Svenstrup, afkørsel 29. Oprydningen forventes først at være afsluttet klokken 14, meddeler Vejdirektoratet på trafikinfo.dk. Imens ledes trafikken fra ved afkørslen før, Aalborg S, og bilister kan så komme på motorvejen igen ved Svenstrup. Der er meldinger om fastklemte personer i uheldet. OPDATERING: Vejdirektoratet meddeler klokken 13.50, at der åbnet for trafik i ét spor ved Svenstrup.

Opsummering:
Et trafikuheld onsdag eftermiddag spærrer lige nu for trafik ved Svenstrup i sydgående retning.